CERERE DE INFORMAȚII DE INTERES PUBLIC
(în temeiul Legii nr. 544/2001 privind liberul acces la informațiile de interes public)
Către: PRIMĂRIA COMUNEI COPĂCENI, județul Vâlcea
În atenția: Primarului și a persoanei responsabile cu aplicarea Legii nr. 544/2001

Solicitant: ____________________________________  (nume și prenume)
Domiciliul / adresa de corespondență: ____________________________________
E-mail: ____________________   Telefon: ____________________

Subsemnatul/Subsemnata, în temeiul art. 6 din Legea nr. 544/2001, vă solicit următoarele informații și copii de pe documente privind majorarea indemnizației PRIMARULUI și a VICEPRIMARULUI comunei Copăceni, acordată în baza art. 16 din Legea-cadru nr. 153/2017 și a Dispoziției primarului nr. 324/29.07.2024 (art. 2 alin. 2), pentru perioada 1 ianuarie 2024 – prezent:
1. Dispoziția sau dispozițiile și referatele prin care s-a stabilit și s-a aplicat majorarea indemnizației lunare a primarului și a viceprimarului (inclusiv în temeiul art. 2 alin. (2) din Dispoziția nr. 324/29.07.2024), cu precizarea procentului acordat fiecăruia și a perioadei.
2. Cuantumul lunar al majorării indemnizației efectiv plătite, defalcat pe fiecare lună, de la prima plată și până în prezent, separat pentru:
     a) primarul Tâmplărescu Gheorghe Tironel;
     b) viceprimarul Dumitrana Aurel.
3. Copii de pe statele de plată (sau centralizatoarele lunare de salarizare) din care rezultă sumele solicitate la punctul 2, pentru fiecare lună din perioada indicată.
4. Copii de pe fișele de pontaj și rapoartele de activitate pe baza cărora s-a stabilit procentul de majorare a indemnizației primarului și viceprimarului (conform Procedurii aprobate prin Dispoziția nr. 324/2024).
5. Sursa de finanțare a acestor majorări, defalcată în: sume suportate din bugetul local, respectiv sume rambursate de autoritatea finanțatoare (AM PR SV Oltenia / ADR SV Oltenia), cu precizarea temeiului. Menționez că, prin adresa nr. 35616/23.04.2026, ADR SV Oltenia a comunicat că astfel de cheltuieli de personal nu sunt eligibile.
6. Totalul cumulat plătit cu titlu de majorare a indemnizației primarului și, respectiv, a viceprimarului, în perioada 2024 – prezent.
7. Cine a întocmit și a semnat referatul, cine a emis și a semnat dispoziția prin care s-a stabilit majorarea indemnizației primarului (respectiv art. 2 alin. (2) din Dispoziția nr. 324/2024) și cine a exercitat viza de control financiar preventiv — în special în situația în care actul care stabilește majorarea propriei indemnizații a fost semnat chiar de primar.

Solicit comunicarea informațiilor în format electronic, la adresa de e-mail indicată mai sus, în termenul prevăzut de art. 7 din Legea nr. 544/2001 (10 zile, respectiv 30 de zile cu înștiințarea prelungirii). În cazul în care o parte a informațiilor nu poate fi comunicată, vă rog să precizați temeiul legal al refuzului.

Data: ______________

Nume și prenume: ______________________

Semnătura: ______________________




